
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE
NR. SC2019-3299/12.02.2019
RAPORT DE SPECIALITATE

privind  schimbarea  destinaţiei  spaţiului cu suprafaţa utilă de 769,00 mp  din  Căminul nr. 1 al fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56 şi a terenului în suprafaţa de 137,35 mp precum şi atribuirea acestora către  Inspectoratul  de Poliţie Judeţean Timiş, pentru desfăşurarea activităţii Secţiei  nr. 5 Poliţie
       Având în vedere Expunerea de motive nr. SC2019-3299/12.02.2019 a Primarului Municipiului Timişoara şi proiectul de hotărâre privind schimbarea  destinaţiei spaţiului cu suprafaţa utilă de 769,00 mp din Căminul nr.1 al fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56  şi  a terenului în suprafaţa  de 137,35 mp precum şi  atribuirea acestora  către  Inspectoratul  de Poliţie Judeţean Timiş, pentru desfăşurarea activităţii secţiei  nr. 5 Poliţie
    Facem următoarele precizări:

      Imobilul- clădiri şi teren, aferent fostului Liceu Tehnologic Agricol  „Petru Botiş”, situat în Timişoara, str. Calea Aradului nr. 56, <LLNK 11995    84 11  face parte din domeniul public al Municipiului Timişoara.
     Acest imobil a rămas disponibil  în urma fuziuni prin absorţie a Colegiului de Silvicultura   „Casa Verde” cu Liceul Tehnologic Agricol „Petru Botiş”, activitatea unităţi şcolare rezultate Colegiul de Silvicultură şi Agricultură „Casa Verde”,  desfăşurându-se în locaţia din  Aleea Pădurea Verde nr.5.

     Inspectoratul de Poliţie Judeţean Timiş- Secţia nr.5  a utilizat  spţiul cu  suprafaţa de 769,00 mp din Caminul nr. 1 cu P+3 etaje  al fostului Liceu Tehnologic Agricol  „Petru Botiş”, din anul 2006  în baza  unui contract de închiriere, încheiat cu unitatea de învăţământ. 
      Activitatea Inspectoratului de Poliţie Judeţean Timiş- Secţia nr.5  s-a desfăşurat  în continuare în acest spaţiu în baza contractului de închiriere nr.3/01.07.2013 aprobat prin HCL 336/18.06.2013, modificat prin actul adiţional nr.1 încheiat în baza HCL nr. 79/25.02.2014,  a cărui valabilitate a  încetat  la data de 30.06.2017.

     Prin adresa nr. 186871/15.06.2017, înregistrată la Primăria Municipiului Timişoara sub nr. SC2017-014713 din 15.06.2017, Inspectoratul de Poliţie Judeţean Timiş a solicitat atribuirea acestui spaţiu în comodat.  

   Solicitarea Inspectoratului de Poliţie Judeţean Timiş a fost analizată în sedinţa din data de 01.11.2017 de către Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timisoara, care  a fost de acord cu solicitarea acestuia, cu condiţia obţinerii avizului conform al Ministrului Educaţiei Naţionale, privind  schimbarea  destinaţiei spaţiului.
     Conform  prevederilor art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.

   Serviciul Şcoli Spitale  a parcurs etapele necesare  obţinerii avizului conform al Ministrului Educaţiei Naţionale de schimbare a destinaţiei a spaţiului, prin promovarea  proiectelor de hotărârii  cu propunerile de schimbare a destinaţiei  a  spaţiului  solicitat de Inspectoratul de Poliţie Judeţean Timiş pentru desfasurarea activităţii Secţiei nr. 5 Poliţie precum şi schimbarea destinaţiei terenului 

care constituie calea de acces la spaţiu.
    În acest sens au fost adoptate Hotărârile Consiliului local nr.427 din 21.11.2017 şi nr. 517 din 24.10.2018 prin care  s-a aprobat propunerea de schimbare a destinaţiei spaţiului cu suprafaţa utilă 

 de 769,00 mp din Căminul nr. 1 cu P+3 etaje aferent fostului Liceu Tehnologic Agricol „Petru 
Botiş”, situat în Timişoara, str. Calea Aradului nr. 56,  şi a terenului   în suprafaţă de 137,35 mp,  necesar accesului la spaţiul, pe o perioadă de 4 ani.
   Precizăm că începând cu luna ianuarie 2018  până  în  luna  octombrie 2018 toate demersurile de schimbare a destinaţie spaţiului au fost sistate,  datorită faptului că pe rolul instanţelor de  judecată a fost formulată cerere de revendicare de către numita Formann Renate Angela, Dosar nr.17580/325/2017, având ca obiect revendicarea terenului aferent incintei unităţi de învăţământ. Acţiunea de revendicare a terenului aferent incintei unităţi de învăţământ a fost  finalizată, întrucât reclamanta Formann Renate Angela a formulat cerere de modificare a acţiunii din Dosarul nr.17580/325/2017 aflat la Judecătoria Timişoara, în sensul că  a renunţat  la o parte din terenurile solicitate, printre care se află şi terenurile  din  incinta Liceului Tehnologic Agricol „Petru Botiş”.

   Urmare a hotărârilor de consiliul local mai sus  menţionate şi a finalizări litigiului, prin  adresa cu nr. SC2018-15149/21.11.2018, s-a solicitat de la Ministerul Educaţiei  Naţionale avizul conform de schimbare a destinaţiei  spaţiului cu suprafaţa utilă de 769,00 mp  din Căminul nr. 1 care a aparţinut   Liceului Tehnologic Agricol „Petru Botiş”, situat în Timişoara, str. Calea Aradului nr. 56  şi a terenului în suprafaţa de 137,35 mp ce constituie calea de acces la spaţiu, în vederea   atribuirii   către  Inspectoratul  de Poliţie Judeţean Timiş, pentru desfăşurarea activităţii Secţiei  nr. 5 Poliţie.   
    Prin adresa cu nr.25761/27.12.2018, înregistrată la Municipiul Timişoara sub nr.2019-118/04.01.2019, Ministrul Educaţiei Naţionale a emis Avizul conform nr. 11506/21.12.2018 privind  schimbarea  destinaţiei  spaţiului cu suprafaţa utilă de 769,00 mp  din Căminul nr. 1 care a aparţinut   Liceului Tehnologic Agricol „Petru Botiş”, situat în Timişoara, str. Calea Aradului nr. 56  şi a terenului în suprafaţa de 137,35 mp ce constituie calea de acces, în spaţiu necesar pentru desfăşurarea  activităţii Inspectoratului  de Poliţie Judeţean Timiş, Secţia nr.5.  
    Spaţiul cu suprafaţa utilă de 769,00 mp , solicitat de  Inspectoratul de Poliţie Judeţean Timiş pentru desfăşurarea  activităţii Secţiei nr. 5 Poliţie, situat în  Căminul nr. 1 cu P+3 etaje este dispus astfel: 
· 223,44 mp  la parter;
· 545,56 mp la etajul I.
  Subliniem faptul că Inspectoratul Judeţean de Poliţie este o instituţie specializată a statului, cu atribuţii privind apărarea drepturilor şi libertăţilor fundamentale ale cetăţenilor, a avutului public şi privat, care veghează la respectarea ordinii şi liniştii publice.

     Legea nr. 215/2001 a adminitraţiei publice locale prevede la art. 124 “Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice. 
   Potrivit art. 874 (1) Cod civil, dreptul de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică. 
   Schimbarea destinaţiei şi atribuirea în folosinţă gratuită a spaţiului  în suprafaţă de 769,00 mp  situat în Căminul nr.1 al fostului Liceul Tehnologic Agricol „Petru Botiş”, situat în Timişoara, str. Calea Aradului nr. 56 şi  a terenului în suprafaţa  de 137,35 mp, va opera de la data intrării  în vigoare a hotărâri de consiliu local, până la data 21.12.2022, dată la care expiră Avizul conform nr.11506/21.12.2018 al  Ministrului  Educaţiei Naţionale. 
     Faţă de cele prezentate mai sus;

 - apreciem că proiectul de hotărâre  privind  schimbarea destinaţiei  spaţiului cu suprafaţa utilă de 769,00 mp din Căminul nr. 1 al fostului Liceu Tehnologic Agricol „Petru Botiş”, situat  în Timişoara, str. Calea Aradului nr. 56  şi a terenului în suprafaţa  de 137,35 mp şi  atribuirea acestora în folosinţă gratuită către Inspectoratul de Poliţie Judeţean Timiş, pentru desfăşurarea activităţii Secţiei nr.5 Poliţie, îndeplineşte condiţiile pentru a fi supus dezbaterii Consiliului Local al Municipiului Timişoara.

